ตลาดหุ้นเอเชียดีดขึ้นเช้านี้ ขานรับ S&P 500 ทำสถิติสูงสุดเป็นประวัติการณ์
ตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากการพุ่งขึ้นของตลาดหุ้นนิวยอร์ก โดยดัชนี S&P 500 ปิดที่ระดับสูงสุดเป็นประวัติการณ์เมื่อคืนนี้
15 พ.ค. 2558

สำนักข่าวอินโฟเควสท์ รายงานตลาดหุ้นเอเชียปรับตัวขึ้นเป็นส่วนใหญ่ในช่วงเช้าวันนี้ เพราะได้แรงหนุนจากการพุ่งขึ้นของตลาดหุ้นนิวยอร์ก โดยดัชนี S&amp;P 500 ปิดที่ระดับสูงสุดเป็นประวัติการณ์เมื่อคืนนี้
ดัชนี MSCI Asia Pacific Index ปรับขึ้น 0.4% แตะที่ 152.68 จุด เมื่อเวลาประมาณ 09.00 น.ตามเวลาโตเกียว 
ดัชนี HSI ตลาดหุ้นฮ่องกงเปิดวันนี้ที่ 27,459.58 จุด เพิ่มขึ้น 173.03 จุด, +0.63% ดัชนี FTSE STI ตลาดหุ้นสิงคโปร์เปิดวันนี้ที่ 3,461.83 จุด เพิ่มขึ้น 6.05 จุด, +0.18% ดัชนี TAIEX ตลาดหุ้นไต้หวันเปิดวันนี้ที่ 9,638.06 จุด เพิ่มขึ้น 27.23 จุด, +0.28% ดัชนี KOSPI ตลาดหุ้นเกาหลีใต้เปิดวันนี้ที่ 2,132.53 จุด เพิ่มขึ้น 12.20 จุด, +0.58% ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,693.17 จุด เพิ่มขึ้น 122.93 จุด, +0.63%
อย่างไรก็ตาม ดัชนี SSE Composite ตลาดหุ้นจีนเปิดวันนี้ที่ 4,366.82 จุด ลดลง 11.49 จุด, -0.26% ดัชนี FBMKLCI ตลาดหุ้นมาเลเซียเปิดวันนี้ที่ 1,806.61 จุด ลดลง 0.94 จุด, -0.05% ส่วนดัชนี ALL ORDINARIES ตลาดหุ้นออสเตรเลียเปิดวันนี้ที่ 5,692.50 จุด ไม่เปลี่ยนแปลง
ภาวะการซื้อขายในตลาดหุ้นเอเชียได้รับปัจจัยบวกจากการพุ่งขึ้นของตลาดหุ้นนิวยอร์กเมื่อคืนนี้ โดยเฉพาะดัชนี S&amp;P 500 ที่ทำสถิติสูงสุดเป็นประวัติการณ์ เนื่องจากข้อมูลเงินเฟ้อของสหรัฐที่ยังอยู่ในระดับต่ำนั้น ทำให้เกิดการคาดการณ์ว่าธนาคารกลางสหรัฐ (เฟด) ยังไม่มีแนวโน้มที่จะปรับขึ้นอัตราดอกเบี้ยในเร็วๆนี้
กระทรวงแรงงานสหรัฐเปิดเผยว่า ดัชนีราคาผู้ผลิต (PPI) ลดลง 0.4% ในเดือนเม.ย. เมื่อเทียบรายเดือน ส่วนดัชนี PPI พื้นฐาน ซึ่งไม่รวมหมวดอาหารและพลังงาน ลดลง 0.2% ในเดือนเม.ย.
ทั้งนี้ การร่วงลงของดัชนี PPI ในเดือนเม.ย. บ่งชี้ว่าแรงกดดันเงินเฟ้อในสหรัฐยังคงอยู่ในระดับต่ำ และอาจทำให้เฟดยังไม่รีบปรับขึ้นอัตราดอกเบี้ย